Γαλακτομπούρεκο της γιαγιάς
Η παλιά, κλασική συνταγή του γαλακτομπούρεκου, χωρίς παρεμβάσεις και πειραματισμούς, όπως την ετοίμαζαν οι μαμάδες και οι γιαγιάδες μας.
1 πακέτο φύλλο κρούστας για γλυκά ή φύλλα Βηρυτού , 200-250 γρ. βούτυρο γάλακτος (αυτό στο βάζο) ή αγελαδινό, λιωμένο, 800 ml (4 κούπες) φρέσκο γάλα πλήρες , 340 ml (1 + 3/4 κούπας) κρέμα γάλακτος με 35% λιπαρά , 100 γρ. (2/3 κούπας) σιμιγδάλι ψιλό , 25 γρ. (3 κουτ. σούπας) κορν φλάουρ , 2 αυγά, 270 γρ. (1 + 1/3 κούπας) ζάχαρη λευκή, κρυσταλλική , ξύσμα από 1/2 λεμόνι , 60 γρ. βούτυρο αγελάδας, 600 γρ. (3 κούπες) ζάχαρη , 400 ml (2 κούπες) νερό
Για να φτιάξουμε το γαλακτομπούρεκο της γιαγιάς, ξεκινάμε με το σιρόπι: βράζουμε τα δύο υλικά για 4 λεπτά, μετρώντας τον χρόνο από όταν ξεκινήσει ο βρασμός.Αφήνουμε να κρυώσει εντελώς.Σε μια κατσαρόλα βάζουμε όλα τα υλικά εκτός από το βούτυρο και τοποθετούμε σε δυνατή φωτιά.Αφήνουμε να πάρουν βράση, μετριάζουμε τη φωτιά και συνεχίζουμε το βράσιμο, ανακατεύοντας συνεχώς με ένα σύρμα μέχρι να πήξει η κρέμα.Την αποσύρουμε από τη φωτιά, προσθέτουμε το βούτυρο και ανακατεύουμε μέχρι να λιώσει.Σκεπάζουμε την κρέμα με διάφανη μεμβράνη που να εφάπτεται στην επιφάνειά της, για να μη σχηματιστεί κρούστα, και την αφήνουμε να κρυώσει αρκετά.Βουτυρώνουμε ένα ορθογώνιο ταψί με διαστάσεις 25 x 35 εκ. και στρώνουμε στο εσωτερικό του τα μισά φύλλα, βουτυρώνοντάς τα ένα ένα και αφήνοντας τις άκρες τους να εξέχουν από διαφορετική μεριά του ταψιού κάθε φορά.Αδειάζουμε την κρέμα, την απλώνουμε ομοιόμορφα και διπλώνουμε προς τα μέσα τις άκρες των φύλλων. Τις βουτυρώνουμε.Στρώνουμε από πάνω τα υπόλοιπα φύλλα, βουτυρώνοντάς τα ένα ένα. Διπλώνουμε προς τα μέσα τις άκρες των φύλλων και με μια ίσια σπάτουλα τις σπρώχνουμε απαλά, να περάσουν μέσα από τα τοιχώματα του ταψιού.Ψήνουμε το γαλακτομπούρεκο σε προθερμασμένο φούρνο στους 175°C για 1 ώρα και 15 λεπτά, μέχρι να ροδίσουν τα φύλλα.Βγάζουμε από τον φούρνο και σιροπιάζουμε το καυτό γαλακτομπούρεκο με το κρύο σιρόπι, ρίχνοντάς το λίγο λίγο.Το αφήνουμε να κρυώσει εντελώς ή, αν θέλουμε, το σερβίρουμε χλιαρό.
Γάλα,Ζάχαρη